CELEX: 32016R0277
Language: et
Date: 2016-02-25 00:00:00
Title: Nõukogu määrus (EL) 2016/277, 25. veebruar 2016, millega muudetakse määrust (EÜ) nr 765/2006, milles käsitletakse piiravaid meetmeid Valgevene suhtes

27.2.2016   
            
            
               ET
            
            
               Euroopa Liidu Teataja
            
            
               L 52/22
            
         NÕUKOGU MÄÄRUS (EL) 2016/277,
   25. veebruar 2016,
   millega muudetakse määrust (EÜ) nr 765/2006, milles käsitletakse piiravaid meetmeid Valgevene suhtes
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 15. oktoobri 2012. aasta otsust 2012/642/ÜVJP, mis käsitleb Valgevene vastu suunatud piiravaid meetmeid (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
   ning arvestades järgmist:
   
               (1)
            
            
               Nõukogu määrus (EÜ) nr 765/2006 (2) näeb ette järgmiste isikute ja üksuste varade külmutamise: president Lukašenko ja teatavad Valgevene ametnikud, samuti inimõiguste raske rikkumise või kodanikuühiskonna ja demokraatliku opositsiooni represseerimise eest vastutavad isikud, ning isikud ja üksused, kes saavad kasu Lukašenko režiimist või toetavad seda, eelkõige need, kes toetavad kõnealust režiimi rahaliselt või materiaalselt.
            
         
               (2)
            
            
               Varade külmutamist tuleks jätkata määruse (EÜ) nr 765/2006 I lisas loetletud nelja isiku suhtes.
            
         
               (3)
            
            
               Kõik määruse (EÜ) nr 765/2006 IV lisas loetletud isikud ja üksused, kelle suhtes varade külmutamine oli peatatud, tuleks määrusest välja jätta ning varade külmutamise peatamine tuleks lõpetada.
            
         
               (4)
            
            
               Käesolev meede kuulub aluslepingu kohaldamisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid seda meedet ühetaoliselt.
            
         
               (5)
            
            
               Määrust (EÜ) nr 765/2006 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 765/2006 muudetakse järgmiselt.
   
               1)
            
            
               Artikli 2 lõige 6 jäetakse välja.
            
         
               2)
            
            
               Artikkel 8b jäetakse välja.
            
         
               3)
            
            
               IV lisa jäetakse välja.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. veebruar 2016
      
         
            Nõukogu nimel
         
         
            eesistuja
         
         K.H.D.M. DIJKHOFF
      
   
   
      (1)  ELT L 285, 17.10.2012, lk 1.
   
      (2)  Nõukogu 18. mai 2006. aasta määrus (EÜ) nr 765/2006, milles käsitletakse piiravaid meetmeid Valgevene suhtes (ELT L 134, 20.5.2006, lk 1).